Eric Carmen

Eric Howard Carmen (11 ta' Awwissu, 1949 - Marzu 2024) kien kant-awtur, kitarist u tastierista Amerikan. Fil-bidu tal-karriera tiegħu kien magħruf bħala l-kantant tal-grupp Raspberries. Huwa kellu bosta suċċessi fis-snin sebgħin u tmenin, l-ewwel bħala membru tar-Raspberries (partikolarment b''"Go All the Way"), u mbagħad bil-karriera tiegħu bħala solista, inklużi kanzunetti bħal "All by Myself", "Never Gonna Fall in Love Again", "She Did It", "Hungry Eyes", u "Make Me Lose Control".

 Ħajja bikrija 
Minn familja ta’ immigranti Lhud Russi, Carmen twieldet fil-11 ta’ Awwissu 1949, fi Cleveland, Ohio, l-Istati Uniti, u trabba f’Lyndhurst, Ohio. Kien involut fil-mużika sa minn tfulija. Fl-età ta' sentejn, kien qed jiddeverti lill-ġenituri tiegħu b'impressjonijiet ta' Jimmy Durante u Johnnie Ray. Sa sena wara, kien fil-programm ta' Dalcroze Eurhythmics fil-Cleveland Institute of Music. Ta’ sitt snin, huwa ħa lezzjonijiet tal-vjolin miż-zija tiegħu Muriel Carmen, li kienet vjolinista fl-Orkestra ta’ Cleveland. Ta' 11-il sena, kien qed idoqq il-pjanu u joħlom li jikteb il-kanzunetti tiegħu stess. Il-wasla tal-Beatles u r-Rolling Stones bidlet xi ftit il-ħolma tiegħu. Waqt li kien fl-iskola sekondarja Charles F. Brush, Carmen kien idoqq il-pjanu u jkanta f’diversi gruppi rock fosthom il-Fugitives, l-Harlequins, is-Sounds of Silence, u s-Cyrus Erie.

Imħarreġ klassikament fil-pjanu, Carmen għallem il-kitarra lilu nnifsu ta’ 15-il sena. Huwa xtara ktieb bil-kanzunetti tal-Beatles u studja l-kitarra għall-erba’ xhur sħaħ.]

 Mar-Raspberries 
Carmen beda jieħu l-karriera ta' mużiċista bis-serjeta waqt li kienet qed tattendi l-Università John Carroll. Huwa ngħaqad ma' band bl-isem ta' Cyrus Erie, li ħarġet diversi singles mingħajr suċċess mal-Epic Records. Il-kitarrist ta’ Cyrus Erie Wally Bryson kien ilu jdoqq mal-ħbieb Jim Bonfanti u Dave Smalley f’wieħed mill-aktar gruppi popolari ta’ Cleveland, the Choir, li kiseb suċċess nazzjonali minuri fl-1967 bis-single “It’s Cold Outside”.

Meta Cyrus Erie u the Choir sfaxxaw fl-aħħar tas-sittinijiet, Carmen, Bryson, Bonfanti, u Smalley ingħaqdu flimkien biex jiffurmaw ir-Raspberries, band li kienet fost l-esponenti ewlenin tal-istil power pop tal-bidu tas-sebgħinijiet. Carmen kien il-kantant tal-grupp, u kiteb waħdu jew flimkien ma' ħaddieħor il-kanzunetti kollha tagħhom. Fl-1975, wara li r-Raspberries sfaxxaw, huwa beda l-karriera tiegħu bħala solista, b'anqas enfasi fuq elementi rock tqil favur ħoss artab, speċjalment f'power ballad.

 Karriera bħala solista 
L-ewwel żewġ singles ta’ Carmen kienu suċċessi fil-klassifika tad-diski fl-1976. It-tnejn inbnew madwar temi minn Sergei Rachmaninoff. L-ewwel wieħed minn dawn is-singles, "All by Myself" – ibbażat fuq il-Kunċert għall-Pjanu Nru 2 ta' Rachmaninoff – waslet sat-tieni post fl-Istati Uniti, u n-numru 12 fir-Renju Unit fejn kien l-uniku suċċess tiegħu fil-klassifika. Din id-diska biegħet aktar minn miljun kopja, u kienet iċċertifikata diska tad-deheb mir-RIAA f'April 1976. Is-single ta’ wara, "Never Gonna Fall in Love Again"  – ibbażata fuq it-tema ewlenija tat-tielet moviment tas-Sinfonija Nru 2 ta’ Rachmaninoff – laħqet in-numru 11 fil-<i id="mwZA">Billboard</i> Hot 100, u laħqet l-ewwel post fl-Adult Contemporary Chart tal-Istati Uniti, kif ukoll in-numru disgħa fuq it-klassifika tal-Cash Box. Fir-Renju Unit, Dana waslet sal-31 post u fl-Awstralja Mark Holden waslet sat-13-il post. Dawk iż-żewġ kanzunetti dehru fl-album tad-debutt tiegħu fl-1975, flimkien ma' "That's Rock and Roll", single li biha wasal sat-3 post il-kantant Shaun Cassidy. L-album għamel numru 21 fil-klassifika tal-albums tal-<i id="mwbQ">Billboard</i> u kien iċċertifikat tad-deheb fl-1977 għal bejgħ ta' aktar minn 500,000 kopja.

Fl-1984, Carmen u Dean Pitchford kitbu flimkien "Almost Paradise", it-tema ta' mħabba għall-film Footloose. Il-kanzunetta, interpretata minn Ann Wilson u Mike Reno, laħqet is-7 post fil- Billboard Hot 100.

Fl-1985, Carmen ħareġ fuq Geffen Records bit-tieni album li kien iġib ismu u s-suċċess imdaqqas bid-diska "I Wanna Hear It from Your Lips".  Is-single daħlet fl-Adult Contemporary Top 10 kif ukoll il-Pop Top 40. Is-single ta’ segwitu, “I’m Through with Love”, telgħet ukoll fil-Billboard Hot 100 u laħqet l-Awqa 20 tal-klassifika Adult Contemporary. Silta oħra mill-album, "Maybe My Baby", aktar tard saret suċċess fuq stil Country għal Louise Mandrell li wasal sat-8 post biha fil-Hot Country Songs ta' Billboard. “I Wanna Hear It from Your Lips” kienet irrekordjata wkoll minn Mandrell, iżda rnexxielha tilħaq il-35 post biss fl-istess klassifika. 

Fl-1987, il-kontribut ta' Carmen fil-film ta' suċċess Dirty Dancing, "Hungry Eyes ", wasal sat-tieni post fuq l-Adult Contemporary Chart u daħħlitu mill-ġdid fil-Pop Top 10. "Reason To Try", kontribut ieħor għall-album ta' kumpilazzjoni One Moment in Time ta' kanzunetti rreġistrati għall- Olimpjadi tas-Sajf ta' Seoul tal-1988, żammet il-profil ta' Carmen għoli fl-1988, li matulu d-diska nostalġika "Make Me Lose Control" reġgħet wasslitu fl-ewwel post tal-klassifika Adult Contemporary – fejn baqgħet għal tliet ġimgħat konsekuttivi – kif ukoll in-numru 3 fuq il-Billboard's Hot 100.

Fl-24 ta’ Diċembru 2013, ħareġ l-ewwel recording ġdid f’aktar minn 15-il sena bit-titlu “Brand New Year”. Il-kanzuneta, miktuba u rrekordjata f'Novembru/Diċembru 2013 f'Ohio u Los Angeles, inħarġet bħala download bla ħlas minn Legacy Recordings bħala "rigal tal-Milied" speċjali, biex tħabbar il-wasla f'Marzu 2014 ta' retrospettiva tal-karriera ta' 30 silta ntitolata The Essential Eric. Carmen. 

 Ħajja personali 
Carmen iżżeweġ tliet darbiet. Huwa kien miżżewweġ għall-ewwel darba lil Marcy Hill mill-1978, sal-1979; iż-żwieġ spiċċa f’divorzju. It-tieni żwieġ tiegħu, lil Susan Brown, dam mill-1993 sal-2009. Il-koppja kellha żewġt itfal, Kathryn u Clayton, qabel iddivorzjaw. Huwa żżewweġ lit-tielet mara tiegħu, l-eks qarrejja tal-aħbarijiet Amy Murphy, fl-2016.

Carmen telaq minn Los Angeles lura għal Gates Mills fil-grigal ta’ Ohio fis-snin disgħin.

Fil-11 ta’ Marzu, 2024, mart Carmen Amy ħabbret li kien miet fl-irqad fi tmiem il-ġimgħa ta’ qabel; ma ngħatat l-ebda kawża tal-mewt. Huwa kellu 74. 

 Diskografija 

 Studio albums 
TitluDettaljiiL-ogħla post fil-klassifikaĊertifikazzjonjietUSAWSŻVEUKEric Carmen Maħruġ: Novembru 1975
 Tikketta: Arista21154158 RIAA: DehebBoats Against the Current Maħruġ: Awwissu 1977
 Tikketta: Arista453739–Change of Heart Maħruġ: Settembru 1978
 Tikketta: Arista13793––Tonight You're Mine Maħruġ: 1 ta' Jannar 1980
 Tikketta: Arista16080––Eric Carmen Maħruġ: 1984
 Tikketta: Geffen128–––I Was Born to Love You  Maħruġ: 2000
 Tikketta: Rhino––––

 Compilation albums 
TitluDettaljiL-ogħla post fil-klassifikaĊertifikazzjonijietUSAWSNZThe Best of Eric Carmen Maħruġ: 1988
 Tikketta: Arista591726The Definitive Collection Maħruġ: 17 ta' Ġunju 1997
 Tikketta: Arista–––All By Myself - The Best Of Eric Carmen Maħruġ: 21 ta' Ottubru 1999
 Tikketta: Collectables–––The Essential Eric Carmen Maħruġ: 25 ta' Marzu 2014
 Tikketta: Arista–––

 Singles 
TitluSenaL-ogħla post fil-klassifikaKlassifikazzjonijietAlbumUSUS ACAUSCANGERNLNZSWEUK"All by Myself"19752673–76–12 RIAA: DehebEric Carmen"Never Gonna Fall in Love Again"1976111–1––30––"Sunrise"3433–33–––––"She Did It"197723263011––16––Boats Against the Current"Boats Against the Current"88––––––––"Change of Heart"1978196–14–––––Change of Heart"Baby I Need Your Loving"6230–50–––––"It Hurts Too Much"198075––––––––Tonight You're Mine"I Wanna Hear It from Your Lips"198535102717(AC)–––––Eric Carmen"I'm Through with Love"8716–––––––"Hungry Eyes"19874242171618682 BPI: Platinum
 BVMI: DehebDirty Dancing: Original Soundtrack"As Long as We Got Each Other" 1988––––––––Best of Louise Mandrell"Make Me Lose Control"3182––29–93The Best of Eric Carmen"Reason to Try"87–133––––––1988 Summer Olympics Album: One Moment in Time

 Noti 

 Referenzi 

 Ħoloq esterni 




Kategorija:Mietu fl-2024
Kategorija:Twieldu fl-1949
Kategorija:Kantanti Amerikani